Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 621/13/8806	Košice, 25.2.2014
EEČ : 2-65-79-2014

U Z N E S E N I E

Trestná vec:	obvinený XXXXX 
Prečin:	Poškodzovanie a ohrozovanie prevádzky všeobecne prospešného zariadenia podľa § 286 odsek 1 písmeno a, odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
 dňa 30. 07. 2013 v presne nezistenom čase asi o 01.00 hod. po vzájomnej dohode poškodili verejné telekomunikačné zariadenia spoločnosti Slovak Telekom, a. s. so sídlom XXXXX, Bajkalská 28, IČO: 35 763 469 v meste XXXXX, okres XXXXX - okolie, a to tým spôsobom, že nezisteným predmetom prerezali samonosný telekomunikačný kábel typového označenia “TCEKFLES“ 25x4x0,6 a to na drevenom stĺpe nachádzajúcom sa na rohu administratívnej budovy na ulici Revolučnej č. 59 a na drevenom stĺpe na ulici Kováčskej č. 27, ktoré sú od seba vzdialené asi 150 metrov a následne tento káble o celkovej dĺžke 150 m odcudzili, čím spôsobili poruchu prevádzky tohto všeobecne prospešného zariadenia a to výpadok telefonickej siete a internetu v časti mesta XXXXX, na ulici Revolučnej a spoločnosti Slovak Telekom a. s., so sídlom XXXXX, Bajkalská 28, spôsobili škodu odcudzením kábla vo výške 595,20 €,

lebo je nepochybné, že skutok nespáchal obvinený

Odôvodnenie:
Uznesením vyšetrovateľa OR PZ, Odboru kriminálnej polície, XXXXX - okolie sp. zn. ČVS:ORP-485/OVK-KS-2013 zo dňa 20. 09. 2013  bolo vznesené obvinenie ml. XXXXX, XXXXX a XXXXX pre zločin poškodzovania  a ohrozovania prevádzky všeobecne prospešného zariadenia podľa § 286 ods. 1 písm .a, ods. 2 písm. a) Tr. zákona spáchaný v spolupáchateľstve podľa § 20 Tr. zákona a prečin krádeže podľa § 212 ods. 1 Tr. zákona spáchaný v spolupáchateľstve podľa § 20 Tr. zákona,  na tom skutkovom základe ako je uvedené vo výrokovej časti tohto uznesenia.  

	Vyšetrovateľ po skončení vyšetrovanie predložil na tunajšiu prokuratúru vyšetrovací spis s návrhom na zastavenie trestného stíhania u obv. XXXXX podľa § 215 ods. 1 písm. c) Tr. poriadku. U ostatných obvinených navrhol podať obžalobu. 

Po preskúmaní návrhu ako aj samotného vyšetrovacieho spisu som jeho návrh akceptoval. 

	V priebehu vyšetrovania boli ku skutku vypočutí obv. ml. XXXXX, XXXXX ako aj svedkovia XXXXX, XXXXX, ako aj boli zabezpečené na vec sa vzťahujúce listinné doklady.

Vykonaným dokazovaním bolo zistené, že skutok, pre ktorý sa viedlo trestné stíhanie sa stal.

XXXXX vo svojej výpovedi poprel spáchanie skutku v plnom rozsahu.

Obv. ml. XXXXX vo svojej výpovedi uviedol, že predmetný skutok spáchal spolu s XXXXX, pričom jednoznačne uviedol, že obv. XXXXX sa tohto skutku nedopustil. 

Svedkyňa XXXXX vo svojej výpovedi zo dňa 07. 08. 2013 uviedla, že videla, ako skutok spáchali 3 páchatelia, no s určitosťou to nevedela potvrdiť. Pri výpovedi zo dňa 09. 01. 2014 však pripustila, že skutok mohli spáchať aj dvaja páchatelia. 

Nakoľko v priebehu vyšetrovania nebol zabezpečený žiadny priamy alebo nepriamy dôkaz, ktorý by usvedčoval obv. XXXXX zo spáchania skutku, bolo nutné trestné stíhanie obv. XXXXX zastaviť podľa § 215 ods. 1 písm. c) Trestného poriadku.

Podľa § 2 ods. 1 Trestného poriadku nikto nemôže byť stíhaný ako obvinený inak, než zo zákonných dôvodov a spôsobom, ktorý ustanovuje tento zákon.
	
Podľa § 2 ods. 10 Trestného poriadku, orgány činné v trestnom konaní postupujú tak, aby bol zistený skutkový stav veci, o ktorom nie sú dôvodné pochybnosti a to v rozsahu nevyhnutnom na ich rozhodnutie. Dôkazy obstarávajú z úradnej povinnosti. Právo obstarávať dôkazy majú aj strany. Orgány činné v trestnom konaní s rovnakou starostlivosťou objasňujú okolnosti svedčiace proti obvinenému, ako aj okolnosti, ktoré svedčia v jeho prospech a v oboch smeroch vykonávajú dôkazy tak, aby umožnili súdu spravodlivé rozhodnutie.

Podľa § 2 ods. 12 Trestného poriadku orgány činné v trestnom konaní a súd hodnotia dôkazy získané zákonným spôsobom, podľa svojho vnútorného presvedčenia založeného na starostlivom uvážení všetkých okolností prípadu jednotlivo i v ich súhrne nezávisle od toho, či ich obstaral súd, orgány činné v trestnom konaní alebo niektorá zo strán.

	Vzhľadom k tomu bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Aurel Rečičár
prokurátor